Diari Oficial de la Generalitat Valenciana


Sumari del DOGV 7904, del 26-10-2016 (2016/7927)

Informació pública de l'aprovació de l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica.
-----------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7927


Data del document
:   04-10-2016

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * pla d'urbanisme
    * administració local

Informació pública de l'aprovació de l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica. [2016/7927]  
D'acord amb la resolució de l'Alcaldia amb data de hui, es publica el text íntegre d'aquesta:  
Vicent Grimalt Boronat, alcalde president de l'Ajuntament de la ciutat de Dénia (Alacant), en relació amb l'aprovació de l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, presentat per Construcciones Residenciales Dénia, SL, respecte del PAI Sector C-1 i vist l'informe jurídic que textualment diu:  
  
«Assumpte: aprovació de l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, presentat per Construcciones Residenciales Dénia, SL, respecte del PAI Sector C-1.  
En relació amb l'expedient de referència, la tècnica que subscriu emet el següent  
Informe jurídic  
Antecedents  
Sense perjudici d'altres que consten a l'expedient, destaquen els següents:  
Primer. L'aprovació del programa d'actuació integrada respectiu es va acordar pel Ple de l'Ajuntament, en sessió celebrada el dia 25 de juny de 2009 (BOPA de 18.03.2011), i va adjudicar la condició d'agent urbanitzador del programa a la mercantil Construcciones Residenciales Dénia, SL, ja que la seua alternativa tècnica i la seua proposició juridicoeconòmica foren les úniques presentades.  
Segon. Amb data 26 de gener de 2011 se subscriu el contracte urbanístic per al desplegament i execució del programa per al desenvolupament de l'actuació integrada de l'àmbit del sector UOP C-1 amb l'agent urbanitzador i es publica en el BOPA d'1 de març de 2011.  
Tercer. Així mateix, la reparcel·lació va ser aprovada per la Resolució d'Alcaldia de data 26 de gener de 2011.  
Quart. Mitjançant la Resolució de l'Alcaldia Presidència de data 7 de juny de 2016, dictada en l'expedient 3310.01/2010, es va desestimar la proposta de retaxació de càrregues formulada per l'urbanitzador.  
Cinqué. Mitjançant Resolució d'Alcaldia de data 4 de juliol de 2016 es va disposar sotmetre a exposició pública l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica durant el termini d'un mes, amb la publicació de l'anunci en el tauler d'edictes i web d'aquest ajuntament, en el Butlletí Oficial de la Província d'Alacant, en el Diari Oficial de la Comunitat Valenciana i en un diari d'informació general, a fi que durant aquest termini les persones interessades pogueren presentar les al·legacions que consideraren oportunes.  
Sisé. Els preceptius anuncis van ser publicats en el diari Las Provincias, de 26 d'agost de 2016, en el Diari Oficial de la Comunitat Valenciana de data 23 d'agost de 2016 i en el Butlletí Oficial de la Província d'Alacant de data 29 de juliol de 2016, així com exposat al públic en el tauler d'anuncis d'aquest ajuntament durant un mes.  
  
Seté. Durant el període d'informació pública d'un mes del projecte, a comptar des de l'última publicació, no s'han presentat al·legacions.  
  
Consideracions  
Primera. És aplicable la Llei Urbanística Valenciana 16/2005 i el seu reglament, aprovat pel Decret 67/2006, de 12 de maig, per remissió de la disposició transitòria quarta de la Llei d'ordenació del territori i protecció del paisatge, 5/2014, de 25 de juliol.  
Segona. Amb data 15 de juny de 2016 s'emet informe favorable de l'enginyer tècnic d'obres públiques, en el qual, entre altres qüestions, es verifica el manteniment de les garanties exigides per a fiançar les obres d'urbanització respectives, així com la concurrència de les autoritzacions sectorials exigides.  
Tercera. Amb data 1 de juliol de 2016, s'emet informe favorable del tècnic municipal de Medi ambient.  
Quarta. És aplicable el que es disposa en els articles 152 i següents de la Llei 16/2005, de 31 de desembre, Urbanística Valenciana, així com els seus articles 90.2 i 83.2.a, els articles 346 i següents del Decret 67/2006, de 12 de maig, pel qual s'aprova el Reglament d'ordenació i gestió territorial i urbanística, així com l'article 151 del Reglament de planejament, aprovat pel Reial Decret 2159/1978.  
  
Cinquena. La competència per acordar l'aprovació d'aquest annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, resideix en l'Alcaldia Presidència, de conformitat amb el que es disposa en els articles 21.1.j i 22.2.c de la Llei 7/1985, de 2 d'abril, reguladora de les bases de règim local, en la redacció que en fa la Llei 57/2003, de 16 de desembre, de mesures per a la modernització del govern local.  
En conseqüència, s'emet la següent  
Proposta  
Primer. Aprovar l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica, de conformitat amb els informes emesos.  
Segon. Publicar l'annex per a l'execució de la línia elèctrica de tensió mitjana exterior a l'àmbit del sector C-1 fins a la subestació elèctrica en el Butlletí Oficial de la Província d'Alacant i en el Diari Oficial de la Comunitat Valenciana.  
Tercer. Notificar la resolució a les persones interessades.  
Quart. Donar compte a la Junta de Govern Local en la següent sessió que celebre.  
Sobre la base de l'informe transcrit, resolc:  
Aprovar la proposta de resolució en tots els seus termes i, en conseqüència, acomplir íntegrament tots els seus punts».  
  
El que es fa públic per a coneixement general.  
  
Dénia, 4 d'octubre de 2016.- L'alcalde president: Vicent Grimalt Boronat.